text: 2024 Avroviziya Mahnı Müsabiqəsi (; ) — sayca 68-ci Avroviziya Mahnı Müsabiqəsidir. Loreenin ifa etdiyi "Tattoo" mahnısı ilə 2023 Avroviziya Mahnı Müsabiqəsində 583 xal ilə qələbə qazanmasının ardınca 2024-cü ildə İsveç 8 il sonra yenidən Avroviziyaya 7-ci dəfə ev sahibliyi etmək hüququ qazanmışdır. Bununla, İsveç yeddinci dəfə müsabiqəyə (əvvəllər 1975-ci ildə Stokholmda, 1985-ci ildə Göteborqda, 1992-ci ildə Malmödə, 2000-ci ildə Stokholmda, 2013-cü ildə Malmödə, 2016-cı ildə Stokholmda ev sahibliyi etmişdir) ev sahibliyi edəcək. Avropa Yayım Birliyi (EBU) və Sveriges Television (SVT) tərəfindən təşkil olunan müsabiqə, İsveçin Malmö şəhərində yerləşən Malmö Arenada təşkil olunacaq. Beynəlxalq yarışma, 7 və 9 may 2024-cü il tarixlərində keçiriləcək iki yarı-finaldan və 11 may 2024-cü ildə baş tutacaq böyük final mərhələsindən ibarət olacaq.